14 “Dilo tše di lego lefaseng” di swana le digoketši tša morei wa dihlapi. Digoketši tšeo di a gogela, eupša go se sengwe le se sengwe sa tšona go na le huku. Sathane o diriša dilo tšeo batho ba naganago gore ke dinyakwa tša letšatši le letšatši gore ba dire seo se thulanago le melao ya Modimo. Lega go le bjalo, dikgoketšo tše bjalo tše sa lemogegego di hlametšwe go tutuetša dikganyogo tša rena le go senya dipelo tša rena. Morero wa tšona ke go leka go re dira gore re bone eka go hlokomela dinyakwa tša rena le boiketlo bja rena go bohlokwa go feta go dira thato ya Modimo. Na re tla dumelela gore dikgoketšo tše bjalo di re fore? Ka 1944, ke ile ka thaba kudu ge nna le mogwera wa ka Evelyn Trabert re be re hwetša taletšo ya gore re tle Sekolong sa Gilead. Bahlahli ba rena ba ile ba re ruta ka dikgwedi tše hlano kamoo re ka thabišwago ke go ithuta Beibele. Re ile ra kgahlwa kudu ke boikokobetšo bja bona. Ka dinako tša go ja, bana babo rena bao ba be ba fela ba šoma go re tlišetša dijo ditafoleng. Re ile ra aloga ka January 22, 1945.